Järgmine päev oli sigamõnus ilm edasi, patseerisime mööda Palanga "hüljeste lesimisala" ringi ja klõpsisime igipõliste turistide kehastustena kõike, mis vähegi huvitav tundus. Tagasitee oli "otsetee" täpselt nii, nagu Google maps seda näitas. Kõik oli tore hetkeni, mil me ületasime Läti piiri ja väga korralik asfalttee  muutus hoobilt kruusateeks. Ümbruskond oli nagu postapo filmist: mahakukkunud elektriliinid, söötis põllud, lagunevad majad, rohtu kasvavad teed. Paarkümmend kilomeetrit sellist asja ja siis tuli taas tsivilisatsioon, riia remondis ringteed ja muu tore. Ja Leedu ning Läti on muideks vallutud tulnukate poolt, kes on igale poole mingid veidrad tornid püsti pannud.